

**REPUBLIKA HRVATSKA**

**ŠIBENSKO - KNINSKA ŽUPANIJA**

**GRAD DRNIŠ**

**GRADSKO VIJEĆE**

**KLASA: 340-01/24-10/4**

**URBROJ: 2182-6-02/01-24-8**

**Drniš, \_\_\_\_\_\_\_\_\_\_ 2024. godine**

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12 i 19/13 – pročišćeni tekst, 137/17- Ispravak, 123/17, 98/19 i 144/20), te članka 51. Statuta Grada Drniša („Službeni glasnik Grada Drniša“, broj: 2/21 i 2/22), Gradsko vijeće Grada Drniša temeljem zahtjeva Gradonačelnika Grada Drniša (KLASA: 340-01/24-10/4 , URBROJ: 2182-6-01/01-24-7 od 01. listopada 2024. godine), na svojoj 21. sjednici održanoj dana \_\_\_\_\_\_\_\_\_ 2024. godine,

d o n o s i

**O D L U K U**

**o davanju suglasnosti Gradonačelniku Grada Drniša za pokretanje postupka javne nabave i sklapanje ugovora o nabavi usluge Implementacije geoinformacijskog (webGIS) programskog sustava za digitalizaciju upravljanja prostornim podacima**

1. Daje se suglasnost Gradonačelniku Grada Drniša za raspolaganje ostalom imovinom čija ukupna vrijednost je viša od 0,5% iznosa prihoda bez primitaka ostvarenih u godini koja prethodi godini u kojoj se odlučuje, za provedbu postupaka javne nabave i sklapanje ugovora o nabavi usluga u projektu **„Pametna i održiva rješenja u prometu Grada Drniša“** (dalje u tekstu: Projekt):
2. Usluga razvoja web aplikacijskog sustava za vođenje digitalne evidencije prostornih podataka. Integracije: postojećih podataka Grada, javnih servisa, brojača prometa i senzora buke. Prikupljanje podaka cesta (georef. snimanje cesta) i unos prometne signalizacije
3. Nabava i ugradnja pametnog pješačkog prijelaza u ulici Kralja Zvonimira
4. Nabava, implementacija i puštanje u rad brojila prometa i prateće opreme
5. Nabava, implementacija i puštanje u rad senzora buke i kvalitet zraka te prateće opreme

-ukupna procijenjena vrijednost Projekta iznosi 79.197,80 eura (s PDV-om).

2. Ova Odluka stupa na snagu osmog dana od objave u „Službenom glasniku Grada Drniša“.

**PREDSJEDNIK:**

**Tomislav Dželalija dipl.ing.**

Dostaviti:

1. Gradonačelnik

2. „Službeni glasnik Grada Drniš“

3. Pismohrana - ovdje

O B R A Z L O Ž E NJ E

1. RAZLOG DONOŠENJA ODLUKE O DAVANJU SUGLASNOSTI

Temeljem članka 107. Statuta Grada Drniša (“Službeni glasnik Grada Drniša” broj 2/21 i 2/22) gradonačelnik Grada Drniša za raspolaganje ostalom imovinom čija je ukupna vrijednost visa od 0,5% iznosa bez Prihoda bez primitaka ostvarenih u godini koja prethodi godini u kojoj se odlučuje mora dobiti suglasnost Gradskog vijeća za provedbu postupaka javne nabave i sklapanja ugovora o nabavi.

Temeljem sklopljenog ugovora s FZOEU o financiranju Projekta planirane su sljedeće nabave:

1. Usluga razvoja web aplikacijskog sustava za vođenje digitalne evidencije prostornih podataka. Integracije: postojećih podataka Grada, javnih servisa, brojača prometa i senzora buke. Prikupljanje podaka cesta (georef. snimanje cesta) i unos prometne signalizacije.
2. Nabava i ugradnja pametnog pješačkog prijelaza u ulici Kralja Zvonimira
3. Nabava, implementacija i puštanje u rad brojila prometa i prateće opreme
4. Nabava, implementacija i puštanje u rad senzora buke i kvalitet zraka te prateće opreme

gdje ukupna vrijednost Projekta iznosi 79.197,80 eura (s PDV-om)

(FZOEU sudjeluje u sufinanciranju davanjem sredstava pomoći najviše u iznosu do 63.358,24 eura, a ostatak se financira iz općih izvora)

Iz navedenog razloga donosi se Odluka o davanju suglasnosti gradonačelniku Grada Drniša za pokretanje postupaka javne nabave i sklapanje ugovora.

PROČELNIK

Šime Cigić, dipl. Ing.